Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az épített környezet alakításáról és védelmérõl szóló 1997. évi LXXVIII. törvény (Étv.) alapján az önkormányzat vezetõinek kötelessége, hogy amennyiben a településen építmény állagának hatósági intézkedést igénylõ romlását észlelik,
Paragraph Index: 1820

Az épített környezet alakításáról és védelmérõl szóló 1997. évi LXXVIII. törvény (Étv.) alapján az önkormányzat vezetõinek kötelessége, hogy amennyiben a településen építmény állagának hatósági intézkedést igénylõ romlását észlelik, azt a kiemelt építésügyi hatóságnak jelezzék, eljárását kezdeményezzék, tekintettel arra, hogy az másik településen mûködik. Bár az önkormányzat vezetése tisztában volt azzal, hogy az ingatlan közel életveszélyes állaga ellenére nyilvánvalóan használatban volt, azt életvitelszerûen lakták, a kiemelt építésügyi hatóság eljárását mégsem kezdeményezte. A kezdeményezés mellõzésével – az Áe., illetõleg az Étv. rendelkezéseit megsértve – a kiemelt építésügyi hatóság hatáskörét elvonták. Azzal, hogy az önkormányzat tudomással bírt arról, hogy a megromlott állagú épületben a lakók életvitelszerûen, huzamosabb ideig éltek, és a kialakult állapotok miatt a szükséges intézkedéseket mégsem tette meg, illetve nem mûködött közre annak megelõzésében, veszélyeztette a házban élõk élethez és emberi méltósághoz, valamint a legmagasabb szintû testi és lelki egészséghez fûzõdõ alkotmányos jogait, eljárásával pedig sértette a panaszosok jogbiztonsághoz és tisztességes eljáráshoz való jogát. Tekintettel arra, hogy eljárásunk idején a ház lakhatatlanná vált, figyelmet fordítottunk annak vizsgálatára is, hogy a panaszosok ideiglenes lakhatását milyen módon segíti a helyi önkormányzat. Az Ltv. 23. § (4) bekezdése szerint „ha a lakás elemi csapás vagy más ok következtében megsemmisült, illetõleg az építésügyi hatóság életveszély miatt annak kiürítését rendelte el és a bérlõ (használó) elhelyezésérõl maga vagy a lakás- 2006/162/II. szám

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes